جمهور باشقانی رجب طیب اردوغان، خالق‌لارین دئموکراتیک پارتیسی (ح.د.پ) نین کئچن هفته حبس اولونان میللت وکیل‌لری‌نین کئچمیشده " بیر گوجوموزو پ.کا.کا / پ.ی.د / ی.پ.گ –دن آلیریق دئیردیلر. "ایندی بو بولوجو ترور  تشکیلاتی گلسین سیزلری قورتارسین" دئدی.
پرزیدنت اردوغان، ایستانبول-دا موسیاد اکسپو سرگی‌سی‌نین آچیلیش مراسیمینده چیخیش ائده رک گوندمی دیرلندیردی.
تورکیه‌نین بو میللت وکیل‌لرینه تورکیه بؤیوک میللت مجلیسی‌نین قاپی‌لارینی آچاراق بورادا سیاست ائتمه ایمکانی وئردیگینی ایفاده ائدن اردوغان،
"اما اونلار تورکیه بؤیوک میللت مجلیسینه گیردیکدن سونرا دؤولته میدان اوخوماغا باشلادیلار. "سن منی سورغویا چاغیرامازسین دئدیلر. توخونولمازلیغین لغو ائدیلمه‌سی حالینده طبیعی کی محکمه سنی سورغولایاجاق. توخونولمازلیغین لغو ائدیلدیگی آندان اعتباراً سن نورمال بیر وطنداش کیمی سن. باشقا سیاسی پارتی لیدئرلری گئدیر ایفاده‌سینی وئریر، نورمال ایشی‌نین باشینا دؤنور. سیز ده عینی‌سینی ائتسیدینیز. سیز میدان اوخودونوز، بیزیم آرخامیزدا پ.کا.کا وار، پ.ی.د وار، ی.پ.گ وار دئدینیز. گلسین اونلار سیزی قورتارسین! "ایفاده‌لرینی ایشلتدی.
اردوغان بیلدیردی کی، اؤزلری ترورلا موباریزه ده هر نوع آددیمی آتیرلار، لازیم اولان تدبیرلری ان سرت شکیلده گورورلر، اما تورکیه‌نین ترورلا موباریزه حاقینی انگل‌له‌مه‌یه چالیشیرلار.
آوروپا بیرلیگینی بو موضوعدا تنقید ائدن اردوغان:" اوتانما‌دان، سیخیلما‌دان قالخمیش نه دئییرلر،"تورکیه‌نین آوروپا بیرلیگی موذاکیره‌لرینی گوزدن کئچیریلمه‌لیدیر" دئییرلر. گئچ قالدینیز، بیر آن اول گوزدن کئچیرین. اما گؤزدن کئچیرمکله قالمایین؛ سون قرارینیزی وئرین. تورکیه ترورلا شرف‌لی، اونورلو موباریزه ائدیر دئیه، سیز بونو گوزدن کئچیرجکسینیزسه گئج بئله قالدینیز. چونکی بیز ترورلا موباریزنی سونونا قدر داوام ائده جیک  "دئدی.
آوروپا بیرلیگی‌ موذاکیره‌لره سون قویارسا، تورکیه‌ده کی 3 میلیون قاچقین اؤزلرینه یول لانیز دئیه ناراحاتدیرلار.
"بیزه سؤزده اینسان حقوق‌لاری و دئموکراسی درسی وئرن غربه بیر سوال وئره جگم، ایللردیر آک دنیز و ائگه دنیزینین قاران‌لیق سولاریندا اولن اون مین‌لرله معصوم اینسان اوچون بیر داملا گؤزیاشی آخیددینیزمی؟ آوروپایا چاتیب دا هر جور ذلته معروض قالان‌لاری گورمه‌ینلر سوز تورکیه اولاندا آصلان اولورلار. اوتانمادان، اللریندن داملایان قانا آلدیرما‌دان بیزی نازی‌یه بنزه دیرلر. نازی‌ سیزسینیز "ایفاده‌لرینی ایشلتدی.
غرب اولکه لرینین تروریستلره قوجاق آچدیقلارینی دا خاطیرلادان جمهور باشقانی اردوغان بیر طرفدن پ.کا.کا-نی ترور تشکیلاتی اعلان ائده جکسین، دیگر طرفدن ده ترور تشکیلاتی پ.کا.کا-نین رهبرلرینه، منسوب‌لارینا آوروپا پارلامنتی‌نین قاپی‌لارینی، کوریدورلارینی آچاجاقسین. بو ذهنیت‌ قبول ائدیله بیلمز. بو ایکی اوزلولوکدیر.  درست اولون. باخیرسینیز غربین رهبرلری، باش ناظیرلری، ناظیرلری، تورکیه‌دن قاچیب گئدن تروریست‌لره قاپی آچیر. بونو بیلین کی ترورون سیزی ووراجاغی گون ده گلیب چاتار.
